**Anunț pentru candidații la concursul de titularizare sesiunea iulie 2021**

Intrarea candidaților în centrele de concurs se va face în intervalul orar 07.00-8.15 în ziua de 21 iulie 2021.

Candidații se vor legitima cu: cartea de identitate/buletin de identitate/carte de identitate provizorie/pașaport sau în mod excepțional pe baza permisului de conducere sau a cărții de alegător.

Candidații nu pot avea în sălile de concurs asupra lor obiecte sau materiale din următoarele categorii: genți, poșete, ziare, reviste, cărți, caiete, mijloace electronice de calcul, telefoane mobile sau orice alte dispozitive/mijloace care intermediază/facilitează comunicarea la distanță, precum și alte obiecte/materiale a căror utilizare afectează desfășurarea concursului în condiții de legalitate, echitate și obiectivitate.

Candidații de la disciplina Economic, administrativ, poștă pot avea asupra lor planuri de conturi.

Materialele și obiectele nepermise vor fi depuse la sala de bagaje înainte de intrarea în sala de concurs.